Aglianico

Aglianico er en blå sort av vindruer som særlig forekommer sør i Italia.

Beskrivelse
I takt med at søritalienske viner på lokale druesorter fikk større oppmerksomhet utenom sitt nærområde, har også aglianico fått det. Druen anses å ha sitt opphav på hælfoten på den italienske støvelen lengst sørøst i landet. Den bedømmes å ha potensial til å skape viner med store lagringsmuligheter. Dette potensialet er ikke i særlig grad utnyttet ettersom vekstområdet er en ganske fattig del av Italia og vinbøndene ikke har hatt råd til å foreta de fornødne investeringer.

Aglianico sies å stamme fra den greske druen vitis hellenica og skulle også ha blitt tatt med til denne del av Italia av grekerne rundt år 600 f.Kr., før romerne overtok. Druen har dyrkes i regionene Basilicata, Puglia og Campania.

Druen gir tunge og kraftige viner hvis duft og smak har trekk av mørke bær, tobakk, krydder og røyk.

Synonymer
Aglianico er også kjent under synonymene Aglianica, Aglianichella, Aglianichello, Aglianico Amaro, Aglianico del Vulture, Aglianico di Castellaneta, Aglianco di Puglia, Aglianico di Taurasi, Aglianico Femminile, Aglianico Mascolino, Aglianico nero, Aglianico Tringarulo, Aglianico Zerpoluso, Aglianico Zerpuloso, Aglianicone, Aglianicuccia, Agliano, Agliatica, Agliatico, Agnanico, Agnanico di Castellaneta, Cascavoglia, Cerasole, Ellanico, Ellenico, Fiano rosso, Fresella, Gagliano, Ghiandara, Ghianna, Ghiannara, Glianica, Gnanica, Gnanico, Granica, Olivella di S. Cosmo, Prie blanc, Ruopolo, Spriema, Tringarulo, Uva Catellaneta, Uva dei Cani, Uva di Castellaneta, og Uva near.

Referanser

Kilder
Aglianico druvan till Falernia och Taurasi, Vinbanken, lest 2014-11-02

Rødvinsdruer
Vindruer fra Italia